Nú þegar útlit er fyrir að einungis verði hóflegur vöxtur í ferðaþjónustu og öðrum greinum sem byggja á auðlindum eftir samdrátt greinarinnar á þessu ári liggur fyrir að Íslendingar þurfa að líta til annarra greina til að standa undir útflutningsvexti næstu árin . Í síðustu viku fór fram Tækni - og hugverkaþing Samtaka iðnaðarins undir yfirskriftinni Stórsókn til framtíðar . Á þinginu komu meðal annars fram fulltrúar úr fimm mismunandi starfsgreinum sem eiga það sameiginlegt að falla undir tækni - og hugverkaiðnað en greinarnar eru gagnaver , upplýsingatækni og fjarskipti , líf - og heilbrigðistækni , kvikmyndaiðnaður auk tölvuleikjaiðnaðar . Starfsemi sem fellur undir þennan flokk á það sameiginlegt að stunda rannsóknir , þróun og nýsköpun , er ekki háð náttúruauðlindum hvað varðar stækkunareða vaxtarmöguleika og hefur einnig verið kölluð alþjóðageirinn sem stóð undir 24% af útflutningstekjum á síðasta ári . „ Við hjá Samtökum iðnaðarins leggjum áherslu á að það þurfi að auka fjölbreytileika í útflutningstekjum þjóðarbúsins og þess vegna höfum við lagt mikla áherslu á hugverkaiðnaðinn . Við þurfum að átta okkur á því að helsta leiðin til sóknar í framtíðinni er að tryggja sem best starfsskilyrði fyrir tækni - og nýsköpunarfyrirtæki á Íslandi , “ segir Sigríður Mogensen , sviðsstjóri hugverkasviðs SI . „ Við þurfum að leggja miklu meira á okkur í þessum efnum . Fókusinn hefur verið á okkar rótgrónu atvinnugreinum á undanförnum árum . Svo fengum við þessa aukningu ferðamanna í fangið sem bjargaði okkur að mörgu leyti fyrir horn án þess að við værum búin að móta okkur atvinnustefnu . “ Að mati Sigríðar er hagkerfið komið að ákveðnum endimörkum hvað varðar auðlindir og því sé mikilvægt að horfa til annarra þátta til að takast á við áskoranir næstu ára . „ Auðvitað stýra stjórnvöld ekki atvinnuuppbyggingu í landinu að öllu leyti og við viljum auðvitað ekki að stjórnvöld séu að vasast í því hvaða greinar vaxa og dafna . Það er samt sem áður staðreynd að hið opinbera er mjög umsvifamikið og að öll löggjöf , það hvernig skattkerfið er útfært og ýmislegt annað í ákvarðanatöku stjórnvalda sem hefur vissulega bein áhrif á það hvaða greinar ná að blómstra . Það þarf að taka markvissar ákvarðanir í dag til þess að byggja undir þennan vöxt til framtíðar . Við þurfum að taka meðvitaða ákvörðun um hvernig samfélag við ætlum að byggja til framtíðar á Íslandi . Hvað það er sem skiptir máli í tengslum við t.d. þær áskoranir sem eru framundan í heilbrigðis - og velferðarmálum á næstu áratugum . Við setjum því þessar greinar undir sama hatt , þær eru tilbúnar í stórsókn og það þarf að vera stefna hjá stjórnvöldum um hvert við erum að fara og þeirri stefnu verða að fylgja aðgerðir . “ Stangist ekki á Samtök iðnaðarins hafa á síðustu misserum kallað eftir því að stjórnvöld móti atvinnustefnu til framtíðar sem önnur stefnumótun taki mið af . „ Það sem við eigum við með því er að stefnur í mismunandi málaflokkum þurfa að ganga í takt að sama marki . “ Eitt dæmi um þetta er að það var verið að móta heilbrigðisstefnu til ársins 2030 en þar er ekki tekið mið af því að við erum með öflugan heilbrigðistækniiðnað á Íslandi sem er að þróa lausnir sem geta hjálpað okkur að takast á við sívaxandi kröfur og útgjöld vegna heilbrigðismála inn í framtíðina . Á sama tíma er komin út nýsköpunarstefna og skilaboðin í tengslum við hana eru t.d. að tækni sem verður til í atvinnulífinu sé nýtt í rekstri hins opinbera . Þarna ganga heilbrigðis - og nýsköpunarstefna ekki í takt að mínu mati . Þetta er nákvæmlega það sem við höfum verið að benda á sem er að það er verið að móta fjölmargar stefnur en það eru hins vegar mörg dæmi þess að þær jafnvel stangist á við hver aðra sem er auðvitað ekki gott . Það þarf fyrst og fremst að taka ákvarðanir um hvers konar atvinnuuppbyggingu við viljum sjá hérna , án þess þó að útiloka eitthvað annað , en að stjórnvöld geti með ýmsum aðferðum bæði hvatt og latt hegðun á einkamarkaði . Þetta er það sem hefur vantað gagnvart hugverkaiðnaðinum , að mikilvægi hans til framtíðar fyrir Ísland sé á forgangslista hjá stjórnvöldum . Ein hindrun heilbrigðistæknifyrirtækja hér á landi er t.d. hvernig heilbrigðiskerfið tekur við lausnum frá atvinnulífinu , íslensk nýsköpunarfyrirtæki í heilbrigðistækni hafa jafnvel átt auðveldara með að selja sína tækni til ríkisspítala í löndunum í kringum okkur heldur en inn á Landspítalann . Innkaupastefna hins opinbera og sérstaklega í heilbrigðiskerfinu getur stutt við öflugan heilbrigðistækniiðnað . Það er ótrúlegt að heilbrigðiskerfið sé feimið við að kaupa lausnir frá litlum íslenskum nýsköpunarfyrirtækjum og að þau gangi á vegg í sínu eigin landi . Það er því í mörgum tilfellum þannig að skilaboðin fara ekki alveg saman við raunveruleikann . “ Nánar er rætt við Sigríði í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .